ج: هو أنا اتجوزت «ن» وكانت القضية بتاعة إن أهلها ضربوني مكانتش لسه خلصت ووقتها كنت عايش أنا و«ن» في بيتي ومكنش فيه مشاكل والدنيا كانت عادية وخلفت منها بنتي «م» بعد نحو 8 شهور ونص وخلال الفترة دي وقبل ما تولد بنحو 20 يوم هي خرجت من البيت ومرجعتش تاني فأنا اتصلت عليها قلتلها إنتي فين ومشيتي من البيت ليه قالتلي إن هي في بيت أبوها وبعد ما أولد خد بنتك فقلتلها ليه فقالتلي القضية بتاعة أبويا وأحمد أخويا خلصت وخدوا براءة وقالتلي الأستاذ بنداري هو اللي مرتب الموضوع ده كله، عشان قضية أبويا وأخويا تخلص فبعد ما قالتلي كده اتصلت على الأستاذ بنداري ورد عليا وقلتله هي- أهل «ن» خدت براءة قاللي آه فقلتله هما خدوا براءة إزاي يعني قالي إن «ن» راحت شهدت ضدي في المحكمة والموضوع خلص على كده، ورحت طلقتها عند نفس المأذون اللي جوزنا وكانت وقتها ولدت وخدت بنتي عشان ده اللي كنا متفقين عليه وهو ده اللي حصل.